Diari Oficial de la Generalitat Valenciana


Sumari del DOGV 9958, del 16-10-2024 (2024/10014)

EXTRACTE de la Resolució de 25 de setembre de 2024, del Vicerectorat d'Innovació i Transferència, per la qual es convoquen els premis UVemprén Startup 2024 en el marc del Campus d'Emprenedoria UVemprén - Santander Open Academy, i se n'aproven les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10784

CVE
:   BISQ-H-6554-00742

Data del document
:   25-09-2024

Organisme emissor
:   Universitat de València

Tipus de document
:   Extracte

Descriptors 

:   * empresa naixent
    * distinció honorífica

BDNS (identif.): 790475

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/790475>

*Primer. Persones beneficiàries*

Podrà presentar-se a aquesta convocatòria l'estudiantat dels cursos 2023-2024 i/o 2024-2025 i les persones graduades en els tres exercicis anteriors de grau, màster i doctorat oficials de la Universitat de València, així com del títol propi de la Universitat de València Expert en StartUp Management, segons la categoria a la qual es presenten. No podran ser beneficiàries d'aquests premis les persones en què concórreguen algunes de les causes descrites en l'article 13.2 i 13.3 de la Llei 38/2003, de 17 de novembre, general de subvencions.

No podran participar en la modalitat de premis UVemprén StartUP d'aquesta convocatòria aquells projectes o idees de negoci que ja s'hagen presentat en edicions anteriors, ni els que hagen derivat en la constitució d'una empresa.

Per a la categoria UVemprén Startup Empresa, l'entitat o empresa ha de tenir en el seu consell director o òrgan equivalent, com a mínim, a un 50 % de persones que estiguen cursant o hagen cursat estudis oficials de grau, màster o doctorat en la Universitat de València o el títol propi de la Universitat de València Expert en StartUp Management. Les empreses que s’hi presenten han d'estar al corrent de les obligacions tributàries amb la hisenda pública estatal i autonòmica, així com amb la Seguretat Social. Les empreses que en resulten beneficiàries han de presentar certificat acreditatiu del compliment d'aquestes obligacions fiscals.

*Segon. Objecte*

El Vicerectorat d'Innovació i Transferència convoca els premis UVemprén Startup 2024 de la Universitat de València en el marc del Campus d'Emprenedoria UVemprén - Santander Open Academy.

*Tercer. Bases reguladores*

La convocatòria està publicada en la següent URL:

<https://links.uv.es/uvstartup/startup-premis2024-val>

*Quarta. Quantia*

Els premis es distribueixen en dues modalitats i se’n lliuraran fins a un màxim de 20 amb categories i dotacions que oscil·len entre els 500 i els 2.000 €, d’acord amb el que especifiquen aquestes bases.

1. Premis UVemprén Startup

– Premis: 4 premis de 1.000 € cadascun i 12 accèssits de 500 €.

– Destinataris: alumnat de títols oficials de la Universitat de València i del títol propi de la Universitat de València Expert en StartUp Management.

– Objecte: es premiaran les millors idees de l'alumnat en fase avançada de desenvolupament que comporten un model de negoci validat i el desenvolupament d'un producte mínim viable o un prototip o prova concepte del producte o servei, sense tenir l'empresa constituïda.

2. Premis UVemprén Startup Empresa

– Premis: en aquesta categoria de premis s'atorgaran un màxim de 5 premis de 2.000 €.

– Destinataris: poden presentar-se a aquesta categoria les empreses en les quals, si més no, el 50 % de les persones que integren el seu consell director o òrgan equivalent estiguen cursant o hagen finalitzat els estudis oficials de grau, màster o doctorat oficial de la Universitat de València o del títol propi de la Universitat de València Expert en StartUp Management, en els tres últims anys.

– Objecte: aquesta modalitat té l’objectiu de premiar empreses constituïdes per l'alumnat o Alumni de la Universitat de València que tinguen les millors idees de negoci amb projectes emprenedors innovadors, amb 5 premis de 2.000 €.

*Cinqué. Termini de presentación de sol·licituds*

El termini de presentació de sol·licituds començarà l'endemà de la publicació d'aquesta convocatòria en el *Diari Oficial de la Generalitat Valenciana*  i acabarà el 6 de novembre de 2024 a les 23.59 h.

Sisè. Altres dades

Les sol·licituds es formalitzen emplenant el formulari d'inscripció disponible en

<https://links.uv.es/uvempren/premis_startup>  i remetent-lo mitjançant una instància general, disponible en ENTREU (<https://webges.uv.es/uventreuweb/menuseu.jsp?idtramite=expsolp2u>), a la Unitat d'Emprenedoria (UVemprén), a través del tràmit «UVemprén Premis StartUp 2024», tot aportant la documentació corresponent segons la categoria a la qual es presenten:

Categoria UVemprén Startup

– Annex II: model de sol·licitud.

– Descripció de la idea segons model de l'annex III.

Categoria UVemprén Startup Empresa

– Annex II: model de sol·licitud.

– Descripció de la idea segons model de l'annex III.

– Annex IV amb les dades de l'empresa.

– Document d'identificació fiscal de la persona jurídica. Còpia del model 036 d’alta censal.

– Escriptura de constitució i modificacions posteriors, si n’hi ha, degudament inscrites en el registre públic que corresponga, que incloguen els estatuts vigents que regisquen el funcionament de la persona jurídica.

– Certificat signat per la persona que exercisca d'administrador de l'empresa en el qual es justifique que almenys el 50 % dels que tenen la titularitat de les participacions socials o accions de la societat han cursat o estan cursant la seua titulació oficial a la Universitat de València o el títol propi de la Universitat de València Expert en StartUp Management.

– Declaració responsable d’estar al corrent de les obligacions tributàries amb la hisenda pública estatal i de la Generalitat Valenciana, així com amb la Seguretat Social.

  

València, 25 de setembre de 2024

(p. d. Resolució 20.05.2022; DOGV 9350, 30.05.2022)

Rosa Marïa Donat Beneito

Vicerectora d'Innovació i Transferència